ATKV - Verminderde voorkeurbesprekings - Forum Topic
Total Views: 82 811 175
Forums / 2. FAQ & General Chat / ATKV - Verminderde voorkeurbesprekings
views: 39 094 166
ATKV - Verminderde voorkeurbesprekings
12 Jul 2019 @ 12:41:59 pm
Ek sien ATKV verminder nou sy voorkeur besprekings vir sy lede.
Wie kan dalk meer informasie gee
12 Jul 2019 @ 13:14:25 pm
Het jy nie n email grkry nie????
12 Jul 2019 @ 13:19:50 pm
Hi Willem met n maat gesels, sal my mail deurgaan. Thanx
12 Jul 2019 @ 13:50:47 pm
Hulle sê dis 'n besluit wat op aandrag van lede geneem is. Blykbaar kon een lid vantevore inbel wanneer besprekings open en dan sommer vir hom en vier ander lede voorkeurbesprekings doen. Dit het ander lede dan van die kans om ook voorkeurbesprekings te doen, weerhou. Nou kan hy net twee ander lede bespreek. Ek wonder waarom dit enigsins moontlik is vir 'n lid om namens ander lede besprekings te doen. Dit laat my dink aan 'n ou wat in die tou staan en dan laat hy 'n vriend voor hom indruk tot almal agter hom se ergenis.
12 Jul 2019 @ 16:36:51 pm
Hulle moet dit 1x bespreking per lid maak....elkeen moet self bespreek. (Dis nou as hulle elkeen n regverdige kans wil gee)
12 Jul 2019 @ 20:14:10 pm
Ek is ook van mening dat die mees regverdige metode sal wees dat elkeen vir homself moet bespreek. Dit raak ons buite seisoen lede nie meer nie maar my kinders worstel altyd om plek te kry omdat hulle in seisoen gebonde is. As jy nie eerste gebel kry nie is al die plekke reeds bespreek.
14 Jul 2019 @ 15:23:36 pm
Buite seisoen kry jy maklker plek binne seisoen was dit altyd moeilik om lekke plek te kry by ATKV Natalia nou is ons koinders uit skool en getroud en ja buite seisoen gaan nog makliker wees want jy kry ook kans nou om die room af te skep as dit by staanplekke kom
14 Jul 2019 @ 17:01:28 pm
Kennisgewing: Verminderde voorkeurbesprekings
Ná afloop van die ATKV se Algemene Jaarvergadering in 2018 is daar besluit dat ATKV-lede van 1 Augustus 2019 af net drie (3) voorkeurbesprekings vir hulleself en twee ander lede kan maak in plaas van die vyf (5) voorkeurbesprekings wat lede vir hulleself en vier (4) ander lede kon maak.
Klagtes is van ATKV-lede ontvang dat 'n handjievol lede plek vir hulleself en vier (4) ander lede bespreek wanneer die voorkeurbesprekings in werking tree wat beteken dat daar nie plek is vir die ander lede nie.
Hierdie besluit is dus uitsluitlik geneem om meer ATKV-lede die geleentheid te gee om plek tydens skoolvakansies, wanneer die voorkeurbesprekingsperiodes van toepassing is, by die oorde te kry.
Deur die getal voorkeurbesprekings te verminder na 'n lid en twee (2) ander lede, kan meer lede hierdie voordeel benut en die kans kry om besprekings van hulle keuse te kan maak. Neem asseblief kennis dat hierdie vermindering net van toepassing is op voorkeurbesprekings, en nie die ander voordele beïnvloed wat ATKV-lede geniet nie.
Hiermee hoop ons dat enige verwarring uit die weg geruim is en by voorbaat baie dankie vir u vriendelike samewerking.
29 Oct 2019 @ 22:25:21 pm
Die kampeerders wat Desember 2020 Hartenbos en Natalia en ander ATKV oorde toe wil gaan.....Vrydag maak besprekings oop
30 Oct 2019 @ 06:17:30 am
Ek stem saam daarmee. Een bespreking per lid. Maar dit het 'n implikasie as my kinders bv ook kamp en ons besluit om Hartenbos toe te gaan. So ek kan die kant van die bespreker ook in sien.
Vraag is waar trek jy die streep. My insiens die kinders kan mos ook aansluit by ATKV en as Pa bespreek kan hy moes nou drie plekke bespreek met die drie lid nommers.
Wel dis hoe ek die streep sou trek.
30 Oct 2019 @ 06:40:19 am
Ek lees elke jaar op 1 November van al die ongelukkige lede wat nie plek kon kry vir hul volgende Desember vakansie nie. Sal maar kyk of die nuwe reels verbetering toon.
30 Oct 2019 @ 09:42:43 am
Dis dalk nie die aangewese plek om ATKV sake hier te bespreek nie aangesien dit 'n aangeleendheid vir lede is, wat immers die organisasie besit. Maar indien daar lede is wat nie besprekings kan kry nie, dink ek dis dalk 'n goeie idee om mense wat in die populêre tyd plek gekry het, tot agter op die lys te skuif. Met ander woorde, die ouens wat die langste laas plek gekry het, moet voorkeur kry. Daar is waarskynlik mense wat instaat is om elke jaar eerste besprekings te kry en dit is onregverdig teenoor ander lede wat moontlik as gevolg van werksomstandighede, nie voor in die ry kan wees nie.
Ek dink nie enige lid moet enigsins toegelaat word om namens 'n ander lid voorkeurbesprekings te doen nie- dis juis waaroor die onenigheid blykbaar ontstaan het.
30 Oct 2019 @ 09:51:06 am
Dit sal ook goed wees as alle voorkeurbesprekings per vooraf vorm,verkieslik op die webbladsy gedoen word, en dan op die betrokke dag alle aansoek wat tot op 'n sekere tyd ontvang is, dan volgens my voorstel beoordeel word. Daar sal net voorsorg getref word om korrupsie deur amptenare wat sekere lede wil bevoordeel, getref word.
30 Oct 2019 @ 10:55:53 am
Ja dit is nie lekker om so bloutjie te loop nie. Soos ek voorheen gesê het as die kinders of dalk vriende ook wil voordeel trek uit die ATKV. Sluit aan, kry 'n lid no, geniet die voordeel.
Aanvanklik moet die reel wees geen lid no geen bespreking nie. As jy nie 'n lid nommer het nie, is die ATKV nie vir jou belangrik nie, hoe kan jy dan voordeel trek deur 'n bespreking te kry by 'n gewilde oord.
Maak die ding moeilik vir ons self deur 'n eenvoudige reel nie af te dwing nie. As daar plekke oop is na die "rush" help dan eers die nie lede.
31 Oct 2019 @ 09:54:57 am
Daar is soveel ander lekker oorde oral, ek kan nie glo dat mense so oor die ATKV oorde gons nie, vir my nou nie die aantreklikhede nie?
Maar go 4 it, snaaks dat besprekings selfs die slegste uit mense kan haal....
31 Oct 2019 @ 13:06:47 pm
Fred , ek stem saam met jou. Lede moet voorkeur kry. Stel egter n redelike afsny datum daar wat na dit, dit dan oop maak vir enige iemand om te bespreek. Elke lid kan ook net vir homself bespreek.
01 Nov 2019 @ 10:33:18 am
Ja. Gaan eintlik oor selfsug. Soos jy sê Pieter .. wat maak dié oorde beter, soos wat ek gehoor het, nie juis veel goedkoper nie. Of dalk glad nie goedkoper nie.
Sou ook dink die wat hierdie jaar eerste was, moet vir volgende jaar agter staan.
Maar my mening, kamp nie in seisoen nie.
01 Nov 2019 @ 12:01:57 pm
Die populariteit is waarskynlik die gevolg daarvan dat hulle op goeie plekke geleë is, dat hulle standaard hoog is en dat die mense wat daar kampeer, meestal die verblyf aangenaam maak. Dis in elkgeval waarom ek graag by ATKV oorde kampeer.
01 Nov 2019 @ 12:13:14 pm
Vir my was dit ook altyd heerlike oorde gewees tot ek 2jaar terug n teleurstelling by Buffelspoort opgetel het. Nou hoor ek daai probleem raak algemeen by meeste ATKV oorde. Daarom probeer ek maar oorde wat massas dagbesoekers huisves te vermy......nie net ATKV nie, daar is heelwat ander ook. Kampeer Standaarde is vir my maar baie basies....niks wat uitstaan nie
01 Nov 2019 @ 13:54:53 pm
Ons kamp nou seker vir 8jaar lank (verlede jaar uitgemis) by Drakensville met 4gesinne, met ouderdomme van 85 tot 6 maande, oor Kersfees. Ons doen dit vir die kleinkinders wat regtig al die bedrywighede geniet en grootouers en ouers kan lekker ontspan.
Nog nooit het ons enige probleme gehad nie en ja die park is besig maar so ook maar al die ander plekke. Dag besoekers wat nie mense in die kamp het nie word nie toegelaat nie.
Besonders is die Kersdiens wat in die kerkie gehou word en die respek wat deur die mense getoon word om tog netjies (nie swemklere nie) aan te trek.
Ons kamp tussen ons mense en die wat die oorde afskiet kan maar so doen. Nêrens in hierdie wêreld gaan jy almal tevrede stel nie en oorde moet doen wat hulle dink die beste is vir hulle en ons.